burgasdotpro/wikipedia huggingface dataset:
Stredná odborná škola drevárska a stavebná (Krásno nad Kysucou)

Stredná odborná škola drevárska Krásno nad Kysucou vznikla v roku 2001 spojením Stredného odborného učilišťa drevárskeho a Strednej priemyselnej školy drevárskej v Čadci a niesla názov Združená stredná škola drevárska Krásno nad Kysucou. Obe školy majú a mali v našom regióne dlhodobú tradíciu v oblasti spracovania dreva. Škola úzko spolupracuje s podnikateľskými subjektami, čím pružne reaguje na potreby trhu práce.
História školy.
Korene vzniku školy siahajú do 80-tych rokov:
Učebné odbory.
absolventi získajú výučný list, môžu pokračovať v nadstavbovom štúdiu na našej škole a získajú maturitné vysvedčenie
Elektronický papier

Elektronický papier alebo e-papier je plochá zobrazovacia jednotka, ktorá odráža svetlo ako normálny papier, je schopná uchovať text aj obrázky natrvalo bez spotreby elektriny a s možnosťou zmeny obsahu a často je aj ohýbateľná. Z dôvodu nízkej energetickej náročnosti a štíhlosti sa čoraz viac presadzuje v čítačkách elektronických kníh. Elektronický papier možno čítať na slnku alebo pod lampou.
Medzi významných výrobcov elektronického papiera patrí spoločnosť "E-ink", známa najmä na trhu elektronických čítačiek. Jej e-papier pozostáva z vrstvy miliónov malých mikrokapsúl v rámci matrice podobnej tým, ktoré sa používajú v LCD. Mikrokapsuly obsahujú opačne nabité biele a čierne častice, ktoré sú presúvané do popredia alebo do pozadia. Farba sa dosahuje pridaním viacerých vrstiev filtrov. 
Spoločnosť "Kent Display" je prvá firma na trhu, ktorá prišla s farebným displejom na báze e-papiera. Technológia s názvom "ChLCD" bola použitá v elektronickej čítačke "Flepia" od firmy "Fujitsu". Používa vrstvu mikrokapsúl obsahujúcich cholesterické tekuté kryštály, ktoré majú špirálovitú štruktúru. Tá môže byť aktivovaná pomocou zmeny napätia tak, aby bola priesvitná alebo odrazivá. Spoločnosť sa zameriava na vývoj LCD „bez potreby napájania“ - optimalizáciou technológie "Reflex Electronic Skin". 
Ďalšia technológia elektronického papiera je "P-ink" (skratka pre Photonic Ink) spoločnosti "Opalux". Technológia berie inšpiráciu zo spôsobu, ako opál vytvára farebné odrazy: efekt vyplýva z mikroštruktúry, v ktorej zhluky mikroguľôčok odrážajú pri zmene uhla dopadajúceho svetla rôzne farebné zložky.
Zaujímavé riešenie za použitia trochu inej technológie, ako sú spomenuté, prináša technológia od "Pixel Qi" s názvom "3Qi", určená pre projekt "OLPC". Displej je určený pre mininotebooky a elektronické čítačky, pričom pracuje v troch módoch. Prvým je farebný mód s vysokým rozlíšením, druhým je nízkoenergetický čiernobiely mód a tretím je režim e-papier. Displej môže pracovať s podsvietením, ktoré podľa potreby zapína a vypína. Spoločnosť pracuje aj na verzii s dotykovým ovládaním.
Svetová rada mieru

Svetová rada mieru (angl. World Peace Council alebo World Council of Peace, skratka WPC) je medzinárodná organizácia, ktorá oficiálne presadzuje všeobecné odzbrojenie, suverenitu a nezávislosť a mierové spolužitie a podporuje kampane proti imperializmu, zbraniam hromadného ničenia a všetkým formám diskriminácie. Bola založená v roku 1950 a vyplynula z politiky Komunistickej strany Sovietskeho zväzu na podporu mierových kampaní po celom svete s cieľom postaviť sa proti "vojnovým štváčom" z USA.
Počas studenej vojny bola z veľkej časti financovaná a riadená Sovietskym zväzom a preto sa zdržiavala kritiky alebo dokonca bránila zapojenie Sovietskeho zväzu do početných konfliktov. Tieto faktory viedli k poklesu jeho vplyvu na mierové hnutie v nekomunistických krajinách. Jej prvým prezidentom bol francúzsky fyzik a aktivista Frédéric Joliot-Curie. Sídlilo mala najprv v Paríži, v Prahe, Viedni a potom v Helsinkách od roku 1968 do roku 1999 a potom v Aténach v Grécku.
Prezentovala sa ako súčasťou svetového mierového hnutia a pôsobí v spolupráci s inými medzinárodnými a národnými hnutiami. Ako nevládna organizácia a člen Spojených národov, spolupracuje s UNESCO, UNCTAD, UNIDO, ILO a inými špecializovanými agentúrami Spojených národov, špeciálnymi komitétmi a oddeleniami. Spolupracuje s Hnutím nezúčastnených krajín, Africkou úniou, Ligou arabských štátov a inými medzivládnymi orgánmi.
WPC vytrvalo kritizovala USA (vojna vo Vietname a ďalšie americké intervencie v Latinskej Amerike) ale nikdy nevystúpila proti intervenciám ZSSR (Československo, Afghánistan, Kambodža). Vo viacerých západných krajinách sa mierové hnutie postavilo proti vietnamskej vojne. Napríklad Socialistická nemecká študentská únia, ktorú viedol Rudi Dutschke, usporiadala vo februári 1968 v západnom Berlíne veľký vietnamský kongres, ktorý sa skončil najväčšou demonštráciou proti tejto vojne dovtedy. V súvislosti s touto opozíciou sa v západnom Nemecku značne rozšírila výhrada svedomia. V roku 1968 okolo 12 000 brancov odmietlo zúčastniť sa vojenského výcviku a celkový počet výhrad sa do roku 1972 strojnásobil. 
S vývojom nových druhov zbraní, ale najmä od zmrazenia vzťahov medzi superveľmocami v dôsledku rozhodnutia NATO z 12. decembra 1979 a invázie Sovietskeho zväzu do Afganistanu 25. decembra 1979, sa objavilo nové, širšie a rozmanitejšie mierové hnutie v západnej Európe. Od roku 1977 vyvolal vývoj neutrónovej bomby v Spojených štátoch celosvetový vzostup mierového hnutia. Mnoho ľudí vnímalo predpokladanú schopnosť ničiť život, ale chrániť budovy a materiály ako „zvrhnutie ľudského myslenia“ (Egon Bahr). S príchodom Novej ľavice v polovici 60. rokov v Západnej Európe sa význam WPC v západnom mierovom hnutí znížil a práve naopak Nová ľavica získavala priaznivcov ja na Východe.
Rozpad Sovietskeho zväzu v 90. rokoch a takmer úplná strata finančných zdrojov spôsobila faktické zrútenie WPC. Sídlo vedenia sa presunulo do Grécka a WPC sa stala nepočetnou organizáciou so zanedbateľným politickým vplyvom.
WPC

WPC môže byť skratka pre:
Haná

Haná je etnografická oblasť na strednej Morave, približne na území medzi mestami Zábřeh, Holešov, Vyškov a Uničov, väčšie centra sa nachádzajú najmä v nížinách okolo riek Moravy a Hané (zasahuje tak do Olomouckého, Zlínskeho aj Juhomoravského kraja).
Je to významná poľnohospodárska oblasť, známa vysokou úrodnosťou (typickou plodinou je obilie), krojmi, ľudovými zvykmi. Haná dala názov širšej skupine nárečia (nárečí hanácke, hanáčtina), dnes označovaných presnejšie ako stredomoravská nárečová skupina. Hanácke nárečie zo skorších čias sa zachovalo aj v tlačenej podobe. Hanácke spevohry (nazývané aj hanácke opery) 18. storočia zachytil výber "Copak to ale ta mozeka hrá?" (Ignác Plumlovský, Josef Mauritius Bulín, Josef Pekárek), ktorý na vydanie pripravil Eduard Petrů.
AM 1316-241

AM 1316-241 je názov dvoch prekrývajúcich sa galaxií objavených Hubbleovym vesmírnym ďalekohľadom. Predpokladá sa, že tieto galaxie sú vo vzájomnej interakcii.
Abell 1689

Abell 1689 je skupina galaxií v súhvezdí Panna. Je jednou z najväčších známych skupín galaxií a správa sa ako gravitačná šošovka tým, že skresľuje fotografie galaxií, ktoré sa nachádzajú za ňou.
Luka (stanica pražského metra)

Luka je stanica metra v Prahe na linke B. Nachádza sa na sídlisku Lužiny v katastrálnom území Stodůlky. Bola otvorená 11. novembra 1994.
Charakteristika stanice.
Luka je povrchová stanica s ostrovným nástupišťom, zastrešená a so strešnými oknami. Zasklené sú aj steny za nástupišťom. Na nástupišti nie sú stĺpy, konštrukcia strechy je podopieraná bočnými stenami. Von z nástupišťa vedie východným smerom po pevnom schodišti výstup, ktorý je napojený na nadchod nad priľahlou ulicou, kde je aj zastávka autobusu. Prístup pre handicapovaných občanov je riešený pomocou výťahu.
John Nash

John Nash môže byť:
Štátny znak Česka

Štátny znak Česka sa používa už od roku 1990 a má dve varianty: malý štátny znak a veľký štátny znak. Ich súčasná podoba, ako aj spôsoby použitia sú stanovené ústavným zákonom číslo 3/1993 Zb. prijatým 17. decembra 1992. Veľký štátny znak aj malý štátny znak patria medzi štátne symboly Českej republiky.
Veľký štátny znak.
Veľký štátny znak tvorí štvrtený štít. V prvom a štvrtom poli je historický znak Čiech - strieborný dvojchvostý lev v skoku so zlatou zbrojou a zlatou korunou na červenom poli. V druhom poli sa nachádza znak Moravy - orlica strieborno-červeno šachovaná so zlatou zbrojou a korunou na modrom poli. V treťom poli je znak Sliezska - čierna orlica so strieborným perisoniem (polmesiacom), uprostred s krížikom, ukončeným trojlístkami, so zlatou korunou a červenou zbrojou na zlatom podklade.
Veľký štátny znak reprezentuje spojenie všetkých historických krajín štátu. Autorom návrhu i výtvarného prevedenia je heraldik Jiří Louda. Veľký štátny znak slúži k vonkajšej reprezentácii štátu a na označenie budov, v ktorých sídlia orgány štátnej správy, štátne úrady a pod. Jeho originál je v tejto chvíli (od roku 2006) stratený.
Oficiálny popis.
Oficiálny popis veľkého štátneho znaku:
Malý štátny znak.
Malý štátny znak je tvorený červeným poľom, na ktorom je umiestnený historický znak Čiech: strieborný dvojchvostý lev v skoku so zlatou zbrojou a zlatou korunou. Je malým štátnym znakom od roku 1990 najprv ako znak Českej republiky v rámci ČSFR. Dnes je používaný na miestach, kde dochádza k rozhodnutiu zo štátnej moci. Napr. na pečiatkach a pečatidlách úradov štátnej správy a samosprávy alebo na tabuliach označujúcich pamätné stromy. Malý štátny znak sa tiež používa na označenie sídiel orgánov, ktoré boli poverené výkonom štátnej moci - súdy, exekútori, hygienické stanice a pod.
Oficiálny popis.
Oficiálny popis malého štátneho znaku:
Dvojchvostý lev.
Český lev, pôvodne jednochvostý, nahradil v 12. storočí plamennú orlicu sv. Václava. Druhý chvost bol ku levovi v znaku pridaný zrejme ako odmena za pomoc, ktorú poskytol cisárovi Přemysl Otakar I. v boji proti Sasom, presvedčivým dôkazom je však až pečať, ktorú používal Přemysl Otakar II. Heraldika však všeobecne chápe zdvojenosť nepárových orgánov (chvost alebo hlava) erbových zvierat ako znak mužského pohlavia vyobrazeného zvieraťa.
Konstanz (mesto)

Konstanz () je univerzitné mesto na juhozápade Nemecka v Bádensku-Württembersku na hranici so Švajčiarskom. S približne 80 000 obyvateľmi je najväčším mestom na brehoch Bodamského jazera. 
Poloha.
Mesto sa rozkladá na brehu Bodamského jazera, pri mieste, kde jazero opúšťa rieka Rýn, ktorá tiež mesto rozdeľuje na dve časti. Hraničí so švajčiarskym kantónom Thurgau, s mestom Kreuzlingen. Mestá sú navzájom spolu zrastené, štátna hranica prechádza priamo ulicami miest a prechod cez hranice je bezproblémový. Za dobrého počasia je možné z brehu jazera vidieť Švajčiarske Alpy. 
Mestské časti.
Konstanz je tvorená 15 mestskými časťami, starým mestom a ďalšími 14 postupne inkorporovanými štvrťami. Väčšina z nich sa nachádza na pravom brehu rieky Rýn. Osobitné postavenie má ostrov kvetov - "Blumeninsel Mainau", jedna z turisticky najnavštevovanejších pamiatok Nemecka, ktorý stále patrí švédskej šľachtickej rodine Bernadotte.
História mesta.
Mesto bolo založené pôvodne ako keltské, neskôr slúžilo ako rímske opevnené sídlo. Pevnosť "Constantia" zo 4.storočia n.l., ktorej pozostatky sa zachovali v centre dnešného starého mesta, slúžila ako obranný bod na Rýne proti vpádom Alamanov.
V rokoch 1414 až 1418 bolo mesto dejiskom šestnásteho ekumenického koncilu, nazývaného Kostnický koncil, ktorý riešil otázku trojpápežstva a reformy cirkvi. Koncil zvolal protipápež Ján XXIII. za pomoci Rímsko-nemeckého cisára a Uhorského kráľa Žigmunda Luxemburgského. Mesto v tom období bolo centrom západného kresťanstva, zároveň touto udalosťou získalo špecifický ráz a bolo v ňom postavené množstvo budov pre potreby koncilu. Zvlášť ešte dnes sprístupnený koncilový dom, teda miesto, kde zasadal koncil. Pre potreby koncilu boli postavené aj mnohé chrámy či katedrála, ktorú na počesť koncilu zdobili fresky s výjavmi cirkevných otcov. Mesto vďaka vtedajšiemu nemravnému životu, ktorý viedli cirkevní hodnostári, má tomu prispôsobenú aj architektúru mesta. Mnohé fontány či sochy, ktoré sú v súčasnosti umiestnené v meste, nesú takúto razbu. Počas tohto koncilu bol tiež súdený a následne odsúdený a upálený Jan Hus – 6. júla 1415. V meste sa nachádza Husov dom, v ktorom teológ býval, turistami často navštevovaná historická pamiatka, ktorá prináša krátke dejiny husitov. Výsledkom koncilu bol v Kostnici zvolený pápež Martin V.
Doprava.
Vďaka tomu, že sa Kostnica nachádza na brehu Bodamského jazera, poskytuje lodnú prepravu trajektom do okolitých miest s väčším turistickým významom (Lindau, Bregenz). Taktiež je súčasťou železničnej a dopravnej siete, pre autá slúži trajektový prístav vo štvrti Staad. 
Kultúra a vzdelanosť.
V meste sa nachádzajú viaceré múzeá, knižnica a galérie. V rokoch 585 – 1821 bol Konstanz sídlom diecézy.
V meste tiež sídlia dve univerzity - Univerzita Konstanz (založená ako "reformná univerzita" v roku 1966) a technická vysoká škola HTWG (z roku 1906). Spolu majú asi 17 000 študentov. Univerzita Konstanz je jednou z 11 nemeckých univerzít v "Exzellenzinitiative".
Pamätihodnosti mesta.
V Kostnici sa tiež nachádza veľká synagóga, zničená nacistickou vládou v roku 1938.
Mambo Café (film)

Mambo Café je celovečerný film mexicko-americkej koprodukcie. Je to komédia s herečkou a speváčkou Thalíou v hlavnej úlohe. Ďalšie úlohy stvárnili Paul Rodríguez, Rosanna DeSoto a Danny Aiello.
Dej.
Portorikánsky pár, Frank a jeho manželka Carmen, vlastní latinskoamerickú reštauráciu s názvom "Mambo Café" v španielskom Harleme v New Yorku. Ich syn Ricky, ktorý je veľký nezbedník a vždy si ho spájajú s krádežami a chuligánstvom. Ich dcéra Nydia, ktorá študuje na Bostonskej univerzite, prichádza neočakávane domov. Rodina ťažko zvláda jej návrat, dlhov majú vyše hlavy, reštaurácia nevynáša a nemá skoro žiadnych hostí. Niečo sa musí urobiť, pretože nedokážu podporovať dcérine univerzitné štúdium.
Sodäre (vulkanické pole)

Sodäre (iný prepis: Sodere) alebo Sodore je menšie vulkanické pole, pozostávajúce z niekoľkých pyroklastických troskových kužeľov a lávových prúdov. Rozprestiera sa na ploche 15 × 25 km na východnom okraji etiópskeho riftu, severne od mesta Mälkasa (Melkas(s)a) v Etiópii. K severovýchodnému okraju poľa zasahuje lávový prúd bazaltového zloženia až od sopky Bosät-Bäriča.
Fundamentálna akciová analýza

Najčastejšie používaným prístupom analýzy akcií je fundamentálna analýza, ktorá tiež býva niekedy chybne označovaná len ako finančná analýza. Fundamentálna analýza vychádza z predpokladu, že na trhu existujú podhodnotené a nadhodnotené cenné papiere. Ide o také cenné papiere, ktorých vnútorná hodnota (spravodlivá či teoretická cena), ktorá je stanovená metódami fundamentálnej analýzy, sa líši od aktuálnej ceny kótovanej na niektorom akciovom trhu. Okrem výpočtu vnútornej hodnoty je schopná fundamentálna analýza poskytovať krátkodobé i dlhodobé projekcie ekonomickej a finančnej sily krajiny, odvetvia, sektoru a jednotlivých spoločností.
Slovník bankovníctva, poisťovníctva a kapitálových trhov definuje fundamentálnu analýzu nasledovne: „Fundamentálna analýza je najkomplexnejší druh akciovej analýzy, ktorý hľadá základné a podstatné faktory globálneho, politického, ekonomického, odvetvového a firemného charakteru, ktoré významne ovplyvňujú kurz, popr. vnútornú hodnotu akcie. K odhaľovaniu a podrobnému skúmaniu kurzotvorných faktorov dochádza na troch úrovniach:
Typickým znakom fundamentálnej analýzy je snaha o kvantifikáciu vnútornej hodnoty, najmä na jej tretej úrovni. Fundamentálna analýza sa opiera o dátovú základňu v podobe všetkých minulých a súčasných (t. j. verejných) informácií a pokúša sa odpovedať na otázku prečo sa čo v budúcnosti stane.“
Gädamsa

Gädamsa (iný prepis: Gedamsa) alebo Gadamsa je 7 × 9 km široká kaldera, nachádzajúca sa v centrálnej Etiópii, juhovýchodne od jazera Koka. Kaldera leží nad etiópskym riftovým systémom a jej východný okraj je popretkávaný viacerými zlomami tohto riftu. Kaldera bola vytvorená po sérii explozívnych erupcií trachytických hornín. Neskoršia fáza vulkanizmu vytvorila na dne kaldery viacero troskových kužeľov ryolitového zloženia. Najmladšie horniny pochádzajú z erupčných centier v riftovej zóne, keď došlo k vyliatiu malého množstva bazaltových láv. Z dovch lokalít je hlásená fumarolická aktivita.
Bora-Bericcio

Bora a Bericcio sú talianske názvy dvoch troskových kužeľov, nachádzajúcich sa v centrálnej Etiópii, vo východnej časti etiópskeho riftu. Bora sa po amharsky volá Borra.
Kráter Bory má priemer 1,5 km, kráter Bericcia je menší, ale na jeho južnom svahu sa nachádza väčší - 1,5 km široký kráter. Na východných svahoch komplexu sa nachádza viacero menších pyroklastických kužeľov. Vek oboch kužeľov, ako aj všetkých vulkanických produktov oblasti sa odhaduje na holocén. Neukončenú vulkanickú činnosť dokladajú početné aktívne fumaroly na oboch sopkách.
Moje Tärara

Moje Terära (iný prepis: Moje Terara; iné názvy: Moje, Tul(l)u Modže) je mladý, trachyticko-ryolitový troskový kužeľ, nachádzajúci sa v Etiópii, asi južne od jazera Koka, v jednej z najaktívnejších zón etiópskeho riftového systému. Všetky zaznamenané historické erupcie prebiehali z trhlinových štruktúr, lokalizovaných asi severne od základne sopky.
East Zway

East Zway je anglický názov väčšej oblasti troskových kužeľov a lávových kužeľov, nachádzajúcej sa na južnom a východnom brehu jazera Ziwaj Hajk (angl. Zway) v Etiópii, pričom niektoré sopečné formy vytvárajú ostrovčeky na východnom brehu. Celový počet erupčných centier poľa East Zway je asi 80 a ich vek je odhadovaný na holocén.
Butadžiri-Silti

Butadžiri-Silti je 80 km dlhé vulkanické pole, nachádzajúce sa na západnom okraji etiópskeho riftu, blízko mesta Däbrä Zäjit v Etiópii. Pole je tvorené viacerými dómami, troskovými kužeľmi, maarmi a lávovými prúdmi. V starších horninách prevládajú ryolity, v mladších bazalty.
O’a (kaldera)

O’a alebo Šal(l)a (Hajk) alebo po taliansky (Lago) Scial(l)a je najvačšia kaldera v Etiópii. Nachádza sa na východnom brehu jazera Shalla (O’a). Kaldera bola sformovaná pri mohutnej explózii pred 240 000 rokmi. Postkalderové štádium aktivity sa prejavilo vytvorením dvoch pyroklastických troskových kužeľov bazaltového zloženia severne od kaldery a skupiny tufových prstencov a lávových prúdov blízko juhozápadného okraja pobrežia jazera. Na oboch brehoch jazera sa nachádzajú aktívne fumaroly.
Narcis

Narcis môže byť:
Karel Loprais

Karel Loprais (* 4. marec 1949, Ostrava† 30. december 2021) bol český automobilový pretekár na nákladných automobiloch Tatra. Druhý najúspešnejší účastník Rallye Dakar v kategórii kamiónov (v roku 2011 ho so 7 víťazstvami prekonal Vladimír Čagin). Zo 17 štartov získal 6x zlato, 5x striebro a 1x bronz. Karel Loprais bol ženatý, mal dvoch synov a býval vo Frenštátě pod Radhoštěm. V máji 2011 bol menovaný splnomocnencom Ministerstva dopravy ČR pre bezpečnosť cestnej prevádzky.
Kariéra.
Od predškolských rokov trávil voľné chvíle s otcom v dielni, kde vznikali automobily otcovej vlastnej konštrukcie. Rovnakú podobu mali aj školské roky až do roku 1967, kedy začal pracovať v Tatre Kopřivnice na montáži a následne ako skúšobný vodič, kde testovaním a servisom získal potrebné skúsenosti, ktoré prvýkrát uplatnil na prvom štarte Rallye Dakar v roku 1986. Už pri druhej účasti v roku 1987 získal pre Tatru dakarské striebro a o rok neskôr prvýkrát vyhral. Ako bezkonkurenčne najúspešnejší účastník tejto rallye v kategórii kamiónov si v roku 1994 vyslúžil od organizátorov prezývku "Monsieur Dakar". Po zranení chrbta, ktoré utrpel na Rallye Dakar v roku 2006 odovzdal žezlo pilota súťažnej Tatry svojmu synovcovi Alešovi Lopraisovi, ktorý hneď na svojej premiére v roku 2007 obsadil 3. miesto. Karel Loprais sa zúčastňoval Rallye Dakar za volantom nesúťažného sprievodného Press Caru Nissan Navara.
Karel Loprais bol zvolený českým motoristickým športovcom storočia, niekoľkokrát získal Zlatý volant vo svojej kategórii a v roku 2007 obdržal Zlatý volant za celoživotný prínos motoristickému športu.
Prehľad účastí na Rallye Dakar.
Prehľad účastí Karla Lopraisa na Rallye Dakar:
Žalm

Žalm (z gréckeho ψαλμός "psalmos" „spev sprevádzaný strunovými nástrojmi“) je literárny útvar známy predovšetkým z Biblie, najmä zo Starého zákona. Nájdeme ho však aj v mimobiblickej literatúre, napr. v textoch z Ugaritu. Ide o modlitbu písanú poetickou formou za pomoci klasických semitských jazykových nástrojov (prízvuky, paralelizmus, chiazmus, a pod.). Okrem modlitby viac súkromného charakteru môže ísť aj o modlitbu verejnú, napr. o spev pri kráľovskej intronizácii, pri národných slávnostiach a pod.
V Biblii sa najviac žalmov nachádza v Knihe žalmov, celkom 150 či 151 (rozdelenie niektorých žalmov sa v rôznych edíciách líši), ale aj ďalšie sú rozptýlené v celom Starom zákone: Deborina pieseň (Sdc 5), Jonášov žalm (Jon 2), Abakukov žalm (Abk 3) a pod.
Žalmy možno nájsť aj v Novom zákone: Kantikum Panny Márie (Magnificat), Zachariášove kantikum atď.
Žalm je zhudobnený verš svätého písma. Spieval sa sólovo, zborovo alebo sa striedal sólista s obcou.
Formy prednesu žalmu:
Žalm, podobne ako lekcie, sa recitoval na jednom hlavnom tóne, ktorý sa nazýval "tenor" ("reprekusa", "recitanta").
V súvislosti s rozvrhom na dve veršové dvojice boli ustálené aj kadenčné formuly. Na začiatku bol krátky vzostupný vzorec "inicio", na konci klesajúci – "terminacio" ("finalis"), medzi nimi vlastná recitácia na tenore, prerušená uprostred krátkym vzorcom – "mediacio" ("metrum"). V metru a vo finalis mohli byť krátke melizmy. Tenory neboli celkom otrockým recitovaním na jednom tóne, ale bolo možné ich melodické zvlnenie (tzv. "flexa"), ak si to vyžadovali textové prízvuky.
Responzoriálna psalmódia

Responzoriálna psalmódia je forma prednesu žalmu, v ktorej predspevák zaspieva prvý riadok žalmového verša a obec mu odpovedá spevom druhého riadku.
Antifonálna psalmódia

Antifonálna psalmódia je to forma prednesu žalmu, v ktorej dve časti verša alebo striedavo jednotlivé verše spievali dva zbory. Vytvorila možnosť zapojiť veriacich do bohoslužieb. Má pôvod v Sýrii.
Johannesburg

Johannesburg, známe aj ako eGoli, je najľudnatejšie mesto v Južnej Afrike. Medzi Juhoafričanmi je známe aj ako "Jo'burg", "Jozi" a "JHB". Je to hlavné mesto provincie Gauteng, najbohatšej provincie v Južnej Afrike a sídlo juhoafrického ústavného súdu. Mesto tvorí jednu zo 50 najväčších metropolitných oblastí na svete a je to jedno zo svetových miest Afriky, klasifikované ako svetové mesto gama. Niekedy je nesprávne označované ako hlavné mesto Južnej Afriky, no v skutočnosti nie je ani jedným z troch oficiálnych hlavných miest Južnej Afriky, hoci Pretória, ktorá sa nachádza vo vzdialenosti asi 50 km SV v tej istej provincii, hlavným mestom (správa) je.
Je centrom veľkého obchodu so zlatom a diamantmi vzhľadom na svoju polohu, nachádza sa v oblasti bohatej na nerasty. Nachádza sa tu najväčšie a najvyťaženejšie medzinárodné letisko v Afrike.
Má rozlohu 1 644 km² a žije tu vyše 4,4 milióna obyvateľov (2011). Počet obyvateľov metropolitnej oblasti Veľkého Johhanesburgu dosahuje 8 miliónov.
Antifóna

Antifóna je verš, či veta s vlastnou melódiou. Spočiatku sa pravdepodobne opakovala po každom žalme. V neskoršej praxi sa refrén zvyčajne spieval na začiatku a na konci žalmu. Keďže antifóny boli pôvodne určené pre zbor alebo cirkevnú obec, sú relatívne jednoduché, mierne zdobené, s obmedzeným rozsahom a pomerne jednoduchým rytmom. Mnohé antifóny boli komponované pre pridané sviatky, ktoré sa zavádzali od 9. do 13. storočia. Odvtedy začali fungovať aj ako samostatné skladby. Formou blízke antifóne je responzórium.
Responzórium

Responzórium je odpoveď na krátky verš, ktorý spieva sólista a ktorý zopakuje zbor.
Hočiminovo Mesto

Hočiminovo Mesto (viet. "Thành phố Hồ Chí Minh"), do roku 1975 Saigon, je najväčšie mesto vo Vietname, ktoré má rozlohu 2 095 km² a takmer 9 miliónov obyvateľov.
Charakteristika.
Je to najväčšie mesto vo Vietname, ležiace blízko delty rieky Mekong. Pôvodne to bol malý prístav patriaci Kambodži. V 16. storočí sa tu usadili vietnamskí utečenci, ktorí územie zabrali. Nachádzajú sa tu krásne pagody a nový Palác nezávislosti. Za návštevu stojí aj čínska štvrť Cholon, kde vládne čulý obchodný ruch, a kde sú čínske chrámy, pagody i mešita. Tunajšie Múzeum následkov vojny ukazuje dopady vojny vo Vietname.
Slovenský kopov

Slovenský kopov je jediné plemeno duriča, ktoré vzniklo na území Slovenska. Je to slovenské národné plemeno a je veľmi múdre. 
Kopov je výborný poľovný durič a farbiar. Prvé kopovy boli oproti dnešnému typu vyššie a silnejšie. Presadzovala sa predovšetkým vlastnosť na stope a vytrvalé prenasledovanie a blokovanie zveri. Neskôr sa začína, vzhľadom na špecifické podmienky našich lesov, presadzovať menší typ duriča, no pri zachovaní fyzickej sily a odvahy. Kopov sa používa predovšetkým ako poľovnícky pes na diviačiu zver, ale aj ako strážny pes. Prvé zápisy do plemennej knihy a vydávanie rodokmeňov sa začalo od roku 1940, keď sa založila Slovenská plemenná kniha psov. O cieľavedomé šľachtenie plemena sa zaslúžili predovšetkým nestori slovenskej poľovníckej kynológie, Koloman Slimák, Andrej Renča a František Siget.
Vzhľad.
Stavba tela je ľahšia, ale vždy pevnej kostry. Má obdĺžnikový tvar tela. Nos je vždy čiernej farby.Papuľa je rovná, v pomere k lebke primerane dlhá a nie veľmi široká. Nemá ovisnuté pysky, sú krátke, priliehajúce, tenké, so zreteľným kútikom. Oči mandľového tvaru sú hlbšie zapustené a tmavé. Očné viečka sú vždy čierne. Uši sú posadené trochu nad rovinou oka, priliehavé, zaokrúhlené a stredne dlhé. Labka je oválna, prsty dobre klenuté, pazúre vždy čierne a silné. Vankúšiky na labkách vždy dobre vyvinuté, tmavého zafarbenia. Chvost sa v pokoji nesie zvislo a v akcii šabľovito nahor. Srsť je dlhá 2–5 cm, stredne hrubá, priliehavá a hustá. Na chrbte, krku a chvoste dlhšia. Zafarbenie je čierne s hnedými až mahagónovými odznakmi na končatinách.
Povaha a využitie.
Slovenský kopov je inteligentný, temperamentný a ostrý, preto poľuje najmä na diviaky. Vyniká vytrvalým a hlasným sledovaním teplej stopy až niekoľko hodín.
Výborný nos ho predurčuje na dohľadávanie všetkej raticovej zveri, kde sa dokáže vyrovnať aj farbiarom. Používa sa ako strážny a poľovný pes. Je znášanlivý s inými psami a vhodný ako pes pre aktívnu rodinu. 
Pre jeho vlastnosti a atraktívny vzhľad je cenený a chovaný okrem Česka, Nemecka, Švédska, Maďarska a Bosny a Herzegoviny, kde má svoje vlastné chovateľské kluby, takisto aj vo Francúzsku, Taliansku, Španielsku, Srbsku, Chorvátsku, USA, Kanade a Estónsku.
Utrecht

 je obec a hlavné mesto holandskej provincie Utrecht. Je to zároveň štvrté najväčšie mesto v Holandsku. Má rozlohu a 289-tisíc obyvateľov.
Dejiny.
Okolo roku 47 bolo mesto osídlené Rimanmi a bolo pôvodne postavené z dreva na rieke Rýn. Pôvodný názov mesta bol "Traiectum" a v stredoveku bolo na mape označované ako "Ultra Traiectum". O pár desiatok rokov neskôr sa mestu začalo hovoriť jeho súčasným názvom Utrecht.
Počas stredoveku bol Utrecht najdôležitejším centrom na severe Holandska. Mesto bolo tiež diecézou, ktorú spravoval arcibiskup. Rozrastajúcemu mestu boli udelené mestské práva v roku 1122.
V roku 1579 podpísalo sedem severných provincií "Utrechtskú úniu", v ktorej sa rozhodli bojovať proti španielskej nadvláde. 
Roku 1843 spojila železnica Utrecht s Amsterdamom, neskôr sa postupne Utrecht stal stredom holandskej železničnej siete. 
V rokoch 1920 – 1930 sa v Utrechtu vybudovali hlavné obytné pásma nazývané "Tuindorp", "Oog in Al". Počas druhej svetovej vojny bol Utrecht v zajatí Nemcov, od ktorých ho 7. mája 1945 oslobodili kanadskí vojaci.
Demografia.
Obyvatelia mesta sa nazývajú "Utrechter" alebo zriedkavejšie aj "Utrechtenaar". K 1. januáru 2007 malo mesto 288 395 obyvateľov.
Zloženie je následovné: 68% Holanďanov, 9% Maročanov, 5% Turkov, 3% Surinamcov a 15% ostatných etnických skupín. Predpokladá sa, že v roku 2017 by mesto mohlo mať 350 000 obyvateľov.
Panoráma mesta.
Utrecht je známy svojou katedrálou – Kostolným dómom. Veža kostola, ktorá má výšku je dominantou panorámy mesta. Utrechtská univerzita je najväčšou holandskou univerzitou a v meste sa tiež nachádza futbalový klub FC Utrecht, ktorý má sídlo na štadióne "Nieuw Galgenwaard".
V Utrechtu sa nachádza aj centrálne nádražie "Utrecht Centraal", ktoré je hlavným dopravným uzlom holandskej železničnej dopravy.
V súčasnosti sa v Utrechte stavia ďalšia dominanta mesta, veža, ktorá by mala byť dokončená v roku 2009 a mala by byž 109 metrov vysoká. 
Vzdelanie.
Utrechtská univerzita je najväčšou holandskou univerzitou a k roku 2004 tam študovalo celkom 26 787 študentov. Univerzita sídli v centre mesta, ale má budovy aj na východe Utrechtu (univerzitný kampus De Uithof). Utrechtská univerzita je na 39. mieste (7. v Európe) v hodnotení prestížnych univerzít z roku 2006.
V Utrechte sa nachádzajú aj ďalšie vzdelávacie inštitúty; vysoké školy Hogeschool Utrecht (30 000 študentov) a HKU Utrecht School of the Arts (3 000 študentov) a viaceré základné a stredné školy.
Kansas City

Kansas City môže byť:
Neinerciálna vzťažná sústava

Neinerciálna vzťažná sústava je vzťažná sústava, v ktorej neplatí 1. Newtonov pohybový zákon ani 3. Newtonov pohybový zákon, tzn. že teleso, aj keď na neho nepôsobí žiadna sila alebo výslednica síl je nulová, mení svoj pohybový stav (rýchlosť). Zmena pohybového stavu sa vysvetľuje zotrvačnou silou, ktorej pôvod je mimo neinerciálnej vzťažnej sústavy.
Neinerciálne vzťažné sústavy sa, vzhľadom na inerciálne vzťažné sústavy, pohybujú nerovnomerne (s nenulovým zrýchlením). Rovnako veľké zrýchlenie, ale opačného smeru, majú všetky telesá v neinerciálnej vzťažnej sústave (ak na nich nepôsobí ďalšia sila).
Neinerciálnou vzťažnou sústavou je aj Zem, lebo na pohybujúce sa telesá pôsobí Coriolisova sila. To možno názorne ukázať pomocou Foucaultovho kyvadla.
Marián Čalfa

Marián Čalfa (* 7. máj 1946, Trebišov) je bývalý slovenský politik, predseda česko-slovenskej vlády národného porozumenia vytvorenej po nežnej revolúcii v decembri 1989.
Marián Čalfa absolvoval v roku 1970 Právnickú fakultu Karlovej univerzity v Prahe. Pracoval na Úrade predsedu federálnej vlády v legislatívnom odbore. V roku 1985 sa stal vedúcim tohoto odboru. V apríli 1988 sa stal členom federálnej vlády a zároveň predsedom jej Legislatívnej rady. Počas nežnej revolúcie nahradil 10. decembra 1989 vo funkcii predsedu vlády Ladislava Adamca. Hlavnou úlohou novovytvorenej vlády národného porozumenia bolo pripraviť slobodné voľby. Keďže v ten istý deň rezignoval na svoju funkciu prezident Gustáv Husák, vykonával Čalfa prezidentské právomoci až do zvolenia Václava Havla do funkcie prezidenta 29. decembra 1989. 
Marián Čalfa bol posledný komunistický premiér Česko-Slovenska. 18. januára 1990 vystúpil z KSČ a stal sa členom Verejnosti proti násiliu (VPN). Po prvých slobodných voľbách v júni 1990 sa Marián Čalfa stal opätovne predsedom federálnej vlády, nazvanej aj vládou národnej obete. Pôsobil v tejto funkcii od 27. júna 1990 do 2. júla 1992. V apríli 1991 sa po rozpade VPN stal členom Občianskej demokratickej únie (ODÚ). Po neúspechu strany vo voľbách v roku 1992 odišiel z politiky a začal sa venovať právnickej praxi.
Obe vlády vedené Mariánom Čalfom úspešne zvládli kľúčové reformy potrebné na prechod od totality k slobodnej spoločnosti. Marián Čalfa sa mohol oprieť o podporu všetkých vtedajších relevantných politických osobností vrátane prezidenta Václava Havla a ministra financií Václava Klausa. Počas jeho pôsobenia vo funkcii premiéra bol Marián Čalfa terčom kritiky pre jeho komunistickú minulosť. Bol dokonca považovaný za dôkaz toho, že nežná revolúcia bola neukončená, alebo dokonca „ukradnutá“ komunistickou nomenklatúrou. V súčasnosti sa objavujú názory, že bol „šedou eminenciou“, ktorá veľkou mierou prispela k hladkému priebehu nežnej revolúcie a k zvoleniu Václava Havla za prezidenta. Napriek tomu, že bol komunistom, využil v kritických chvíľach svoje negociačné schopnosti a prispel tak k tomu, že komunisti boli ochotní súhlasiť s kompromismi, ktoré boli oveľa radikálnejšie, ako boli pôvodné predstavy lídrov nežnej revolúcie.
Lama

Lama je slovenské rodové označenie pre latinské rody "Lama" a "Vicugna". Sú to juhoamerické zvieratá z čeľade ťavovitých, ktoré sa prispôsobili ťažkému životu v Andách. V posledných 40 rokoch sa rozšírili do celého sveta ako chovný dobytok a zver chovaná v zoologických záhradách.
Utrecht (rozlišovacia stránka)

Utrecht môže byť:
Kanton (mesto)

Kanton (po čínsky "Kuang-čou", pchinjin: "Guangzhou"; starší angl. názov "Canton (City)") je hlavné a podprovinčné mesto provincie Kuang-tung (Guangdong) v južnej Číne. 
Mesto má rozlohu a asi 6,5 milióna obyvateľov, metropolitná oblasť mesta má okolo 12,6 milióna obyvateľov. Je to najľudnatejšie mesto v provincii a piate najľudnatejšie mesto v Číne.
Tijuana

Tijuana je najväčšie mesto v mexickom štáte Baja California. Leží na severe krajiny na mexicko-americkej hranici. Partnerským mestom je okrem iného americké San Diego, s ktorým susedí. Podľa údaja z 23. februára 2015 má mesto 1 700 167 obyvateľov, čo je asi polovica celého štátu Baja California. Obyvatelia sú väčšinou mestici – imigranti z iných častí Mexika, ale aj belosi a východoaziati. Žije tu tiež množstvo Američanov, ktorí do práce denne dochádzajú, pretože je tu výrazne lacnejšie bývanie ako v susednom San Diegu.
Mesto má polopúštne podnebie a ročne tu spadne iba 230 mm zrážok, ale v praxi má podnebie skôr stredozemný charakter, čo je dané blízkosťou oceána a vysokou vlhkosťou vzduchu.
Aarhus

Aarhus [órhus], od roku 1948 do decembra 2010 "Århus", je druhé najväčšie mesto Dánska, ktoré má vyše 250-tisíc obyvateľov. Leží na východnom pobreží Jutského polostrova pri Aarhuskom zálive, 187 kilometrov západne od Kodane a 289 kilometrov severne od nemeckého Hamburgu. V mestskej oblasti žije 280 543 obyvateľov (január 2020), v aglomerácii asi 350 000 obyvateľov (január 2020). Aarhus je hlavným mestom obchodnej organizácie 12 dánskych miest Bussiness Region Aarhus s 1,4 miliónmi obyvateľov.
Mesto bolo založené v ústí rieky Aarhus Å ako vikinská osada v 8. storočí po Kr., od roku 948 je tu doložené biskupstvo. V roku 1201 začala výstavba miestnej katedrály a v roku 1441 získalo obchodné privilégiá. Mesto prosperovalo najmä zo svojho prístavu a námorného obchodu.
Je tu významný námorný prístav a mesto je hospodárske a kultúrne stredisko Jutska a sídlo druhej najväčšej dánskej univerzity po Kodanskej – Aarhuskej univerzity. Miestna univerzita sa objavuje v rebríčkoch 100 najkvalitnejších univerzít sveta.
V meste sa nachádza jeden z najstarších športových klubov Dánska, AGF Aarhus (založený v roku 1880).
Leeds

Leeds je dôležité mesto na rieke Aire v Anglicku a centrum metropolitnej oblasti City of Leeds. V meste žije okolo 443-tisíc obyvateľov, v celej metropolitnej oblasti okolo 715-tisíc.
Sorbit

Sorbit je stabilná štruktúrna zložka sústavy Fe-Fe3C. Je to jemne zrnitá zmes zložená z feritu a cementitu. Vyskytuje u zušľachtených ocelí kde vzniká popúšťaním martenzitu. Čím je jemnosť sorbitu vyššia, tým má oceľ vyššiu pevnosť a tvrdosť a je na nej možné vytvárať hladšie povrchy.
Astma

Astma alebo záduch (z gréc. ἅσθμα, "ástma" , "lapať po dychu") je záchvatovo sa vyskytujúca, spravidla intenzívna dychová nedostatočnosť (dýchavičnosť), ktorá môže mať rôzne príčiny.
Najčastejšie sa pod týmto pojmom rozumie priedušková astma (asthma bronchiale), zriedkavejšie srdcová astma (asthma cardiale). Podrobnejšie informácie o týchto ochoreniach viď v konkrétnych článkoch.
Felix Wankel

Prof.hc.Dr.Ing.e.h. Felix Heinrich Wankel (* 13. august 1902, Lahr – † 9. október 1988, Heidelberg) bol nemecký mechanik a konštruktér. Je po ňom pomenovaný Wankelov motor.
Felix Wankel bol konštruktér bez vyššieho vzdelania. Zaoberal sa problémom utesnenia strojových častí, ktoré sa pohybujú v prostredí s vysokým tlakom a teplotou. Napriek nedostatku vzdelania sa v tomto odbore stal špecialistom. 
V období medzi prvou a druhou svetovou vojnou vyrástla v Lindau jeho súkromná dielňa v ozajstný závod, ktorý niesol názov "Wankel-Versuchs-Werkstätten" ("Wankelove pokusné dielne"). V tomto závode prebiehal v spolupráci s leteckým ústavom počas druhej svetovej vojny vývoj rozvodových posúvačov leteckých motorov. Rotačný posúvač, ktorý Wankel navrhol, umožňoval lepšie plnenie motora a zvýšenie jeho otáčok a výkonu. Koniec vojny a pokles záujmu o piestové spaľovacie motory v letectve bol príčinou prerušenia prác. 
Wankel sa zaoberal aj motormi s rotujúcimi piestami, ktoré čelia ťažkostiam súvisiacim s utesnením ich piesta v skrini motora. Dokladom jeho záujmu sú patenty z rokov 1929 a 1934. Ku koncu druhej svetovej vojny bol Wankelov závod zničený. 
O niekoľko rokov po vojne bol za podpory "Združenia nemeckých priemyselníkov" vybudovaný v meste Lindau nový ústav a Wankela poverili jeho vedením. Od roku 1951 došlo ku kontaktom medzi Wankelovým ústavom a firmou NSU Motorenwerke. Výsledkom spoločného vývoja je aj Wankelov motor
Bangalúr

Bangalúr alebo Bengalúr(u) alebo Béngalúru (po kannadsky "Bengalúru" - ಬೆಂಗಳೂರು, po anglicky "Bangalore") je hlavné mesto indického štátu Karnátaka. Má rozlohu 476,66 km² a počet obyvateľov v metropolitnej oblasti okolo 6,1 milióna, čím je to tretie najväčšie mesto v Indii a piata najväčšia indická metropolitná oblasť.
1. novembra 2006 bol oficiálne zmenený názov mesta z Bangalore na kannadský názov Bengalúru.
Silicon Valley of India.
Silicon Valley of India čiže Kremíkové údolie Indie je prezývka indického mesta Bengalúr, hlavného mesto juhoindického štátu Karnataka. Toto meno potvrdzuje status Bengalúr ako centra pre informačné technológie (IT) spoločností v Indii, keď sa porovnáva s pôvodným Silicon Valley, umiestneným okolo údolia Santa Clara v Kalifornii, hlavným centrom pre IT firmy v USA. Jedna z najranejších zmienok o tejto prezývke je v neskorých 1980-tich rokoch v Indian Express. Častejšie používanie prezývky Bangalore začalo v roku 1990, bolo založené na spojení firiem so špecializáciou na výskum a vývoj (R &amp; D), elektroniku a tvorbu softvéru. 
Nachádza sa tu indický inštitút vedy podporujúci technologické vzdelanie. Ale aj organizácie ako Hindustan Aeronautic, Indian Space Research alebo National Aeronautical Laboratorya.
Colombo

Colombo môže byť:
Göteborg

Göteborg je mesto a obec v provincii Västergötland na západnom pobreží Švédska. V roku 2016 tu žilo 551 449 obyvateľov a v metropolitnej oblasti 988 355, čím je to druhé najväčšie mesto vo Švédsku po Štokholme. Je to najväčšie univerzitné mesto v Škandinávii s približne 60 tisíc študentmi. Nachádza sa tu najväčší prístav v severských krajinách.
Mesto založil v roku 1621 švédsky kráľ Gustáv II. Adolf. V roku 1927 tu bola založená spoločnosť Volvo a sídli tu dodnes.
Târnovský revolučný okres

Târnovský revolučný okres bol jeden zo 4 revolučných okresov, na ktoré bolo rozdelené Bulharsko počas Aprílového povstania. Siahal od stredu severného Bulharska cez Gabrovský a Slivenský kraj. Na čele okresu stál Stefan Stambolov so svojimi pomocníkmi Georgiom Izmirlievom a Christom Karaminkovom prezývaným Bunito.
Slivenský revolučný okres

Slivenský revolučný okres bol jeden zo 4 revolučných okresov, na ktoré bolo rozdelené Bulharsko počas Aprílového povstania. Patril doň Slivenský kraj, Jambolský kraj a Kotlenský Balkán. Na čele okresu stál Ilarion Dragostinov. Jeho vojenskými pomocníkmi boli Georgi Obretenov a vojvoda Stoil.
Vračanský revolučný okres

Vračanský revolučný okres bol jeden zo 4 revolučných okresov, na ktoré bolo rozdelené Bulharsko počas Aprílové povstanie. Nachádzal sa v severozápadnom Bulharsku, zahŕňal aj Sofijskú oblasť a Severné Macedónsko. Predsedom revolučného okresu sa stal Stefan Zaimov s pomocníkmi Nikolom Obretenovom a Nikolom Slavkovom.
Vysokotaviaci kov

Vysokotaviaci kov je kov s vysokou teplotou tavenia. Počas tavenia je potrebná jeho ochrana pred účinkami atmosféry.
Zoznam vysokotaviacich kovov.
Kovy s najvyššími teplotami tavenia sú zoradené v tabuľke. 
Využitie.
Tieto materiály sa uplatňujú v oblastiach s náročnými podmienkami ako sú napríklad: raketový priemysel, letecký priemysel, chemický priemysel alebo atómová energetika. Zároveň sú základnými komponentmi pre: žiaruvzdorné zliatiny, žiarupevné zliatiny alebo spekané karbidy.
Maastricht

Maastricht () je najstaršie holandské mesto a hlavné mesto provincie Limbursko. Mesto leží na juhovýchode Holandska, medzi Belgickom a Nemeckom. Rozkladá sa na oboch brehoch rieky Mása. Meno mesta pochádza z latinského Mosae Traiectum, podľa mosta, ktorý nechal na tomto mieste postaviť rímsky cisár Augustus.
V Maastrichte stojí radnica, ktorá bola postavená architektom Pieterom Postom v polovici 17. storočia. Stavba reprezentuje typickú holandskú architektúru.
Mesto má rozlohu a žije tu okolo 121 050 obyvateľov (stav k 1. januáru 2012).
V Maastrichte sa hovorí po limbursky.
Ekonomická kríza v Mexiku (1994)

Mexická kríza z roku 1994/1995 alebo Decembrový omyl (šp. "El error de diciembre") alebo Tequilová kríza bola spočiatku menová kríza (kríza pesa), ktorá prerástla do krízy hospodárskej. V decembri 1994 Mexiko nebolo viac schopné v dôsledku tlakov na znehodnotenie pesa financovať dovtedajšie zavesenie (pegging) kurzu pesa na americký dolár a muselo zaviesť voľný výmenný kurz; nasledovalo znehodnotenie meny, strata dôvery v Mexiko a opúšťanie Mexika zahraničnými investormi a tento chýbajúci kapitál následne spôsobil hospodársku krízu.
Dopad tejto mexickej krízy na zahraničie, predovšetkým na Argentínu a susedné krajiny, sa označuje ako Tequilový efekt alebo Tequila efekt.
Podrobnosti.
Pred decembrom roku 1994 uskutočňovala mexická vláda svoju medzinárodnú politiku na základe stratégie „zaveseného“ výmenného kurzu (pegging exchange rate). To znamená, že vláda držala dolárovú hodnotu mexického pesa uprostred cieľového pásma a intervenovala na zahraničných trhoch, kedykoľvek hrozilo, že sa výmenný kurz pesa dostane mimo uvedené pásmo. Tieto intervencie zahrňovali nákup alebo predaj finančných aktív splatných v dolároch (alebo iných silných menách). Zásoba aktív držaných vládou v daný moment stanovovala ich rezervy v cudzích menách. Keď hrozilo, že dolárová hodnota pesa klesne pod hranicu cieľového pásma, mexická vláda predala aktíva v dolároch výmenou za pesos. Táto akcia zvýšila dopyt po peso a zabraňovala jeho dolárovej hodnote ďalej klesať.
Vážny problém pre stratégiu zaveseného výmenného kurzu nastane v prípade, keď trhové sily tlačiace výmenný kurz dole sú dostatočne silné a vytrvalé. Potom vedie vládny predaj aktív k vyčerpaniu valutových rezerv. Táto situácia presne nastala v posledných dvoch mesiacoch roku 1994 v Mexiku, keď peso klesalo mimo cieľové pásmo. Mexická vláda intervenovala, aby sa pokúsila udržať výmenný kurz pesa, a v decembri predala 11 miliárd rezervných aktív. Nanešťastie tieto opatrenia viedli iba ku zvýšeniu tempa strát rezerv, ktoré samozrejme neboli nevyčerpateľné. Nakoniec 20. decembra peso devalvovalo o 15 % a o dva dni neskôr bola mexická vláda nútená ustúpiť od stratégie zaveseného výmenného kurzu. Hodnota pesa začala okamžite klesať. Na začiatku januára jeho dolárová hodnota bola skoro o 40 % nižšia ako v decembri.
Pre Mexiko znamenal pokles hodnoty pesa začiatok vážnej a trvalej ekonomickej recesie. Na konci roku 1995 sa HDP znížil o 7 % a miera nezamestnanosti vzrástla zo 4 % na 7 %. Veľké množstvo súkromných firiem skrachovalo. Mexická vláda bola schopná splácať svoje záväzky len vďaka finančnej pomoci MMF a vládam USA a Kanady. Domáca a zahraničná dôvera v mexickú ekonomiku sa vážne narušila.
Lama (rozlišovacia stránka)

Lama môže byť:
LAMA môže byť:
Vypichovanie (obrábanie)

Vŕtanie na jadro je druh vŕtania, pri ktorom sa neodoberá celá diera ale len prstenec okolo vnútorného jadra. Používa sa "korunový vrták".
Použitie.
Pri vŕtaní veľkých dier do tvrdého materiálu alebo všeobecne, keď nemáme dostatočný výkon na vŕtanie. Pri vývrtoch sa jadro väčšinou odstráni (vylúpne) špeciálnym vrtákom. Využíva sa často pri vŕtaní geologických vrtov.
Active Server Pages

Active Server Pages (ASP) je preprocesor pre dynamicky generované webové stránky od Microsoftu. Je dostupný ako add-on k produktu Internet Information Services (IIS). Je to technológia nezávislá od programovacieho jazyka (vyvinutá spoločnosťou Microsoft), ktorá umožňuje vykonávanie kódu na strane serveru a následné odoslanie výsledku užívateľovi. To znamená, že webová stránka s príponou .asp obsahuje kód, ktorý sa vykoná na IIS serveri a prehliadaču odošle iba výsledok v značkovacom jazyku HTML, ktorý ich bez problémov zobrazí. 
Programovacie jazyky, ktoré sa používajú sú: VBScript a JScript.
Príklad kódu na serveri
Klientovi sa v tomto prípade odošle iba HTML
ASP

Asp alebo ASP môže znamenať:
Protipápež

Protipápež alebo vzdoropápež je osoba, ktorá sa verejne dožaduje uznania svojho nároku na úrad pápeža, ale nie je uznaná vedením katolíckej cirkvi. Historickí protipápeži boli charakterizovaní podporou niektorej z častí cirkvi napr. skupiny biskupov, ale chýbalo im legitímne zvolenie do pápežského úradu.
V súčasnosti sa v katolíckej cirkvi opäť vyskytujú osoby, ktoré o sebe vyhlasujú, že majú nárok na úrad pápeža, ale v porovnaní s historickými protipápežmi je ich podpora klérom a veriacimi minimálna. Takéto osoby sú považované za heretikov.
Dejiny.
Za prvého protipápeža je považovaný Hyppolitos (3. storočie). Najviac protipápežov je evidovaných od 11. do začiatku 15. storočia. V tomto období boli voľby pápeža pod silným mocenským tlakom a stávalo sa, že boli naraz zvolení niekoľkí pápeži. Obdobie protipápežov skončilo v roku 1417 zvolením pápeža Martina V.
Kornélius

Kornélius bol rímsky stotník (lat. centurion) spomínaný v "Skutkoch apoštolov" 10 a 11 kapitole. V jeho dome kázal apoštol Peter. Bol prvým kresťanom z rímskej komunity v Izraeli. Jeho konverzia nastolila v prvej cirkvi otázku integrácie postžidovského a postpohanského prúdu ako aj otvorila nové možnosti pre misiu.
Marmite

Marmite je britská nátierka vyrábaná z extraktu kvasníc. Vzniká ako vedľajší produkt pri varení piva. Marmite je lepkavá, tmavo hnedá hmota s veľmi výraznou chuťou, ktorá rozdeľuje názory spotrebiteľov. Slogan spoločnosti vyrábajúcej Marmite znie: „Buď ho miluješ, alebo nenávidíš“.
Ekumenická rada cirkví na Slovensku

Ekumenická rada cirkví na Slovensku je naddenominačná organizácia združujúca cirkvi, ktoré majú vieroučný základ v Biblii a ekumenických vyznaniach. Hlavnými cieľmi je budovanie spolupráce medzi cirkvami, charitatívne aktivity a spoločné akcie určené na propagáciu medzidenominačnej spolupráce. Spoločnou aktivitou je aj Ekumenická spoločnosť pre štúdium siekt. Rada sa venuje aj publikačnej činnosti.
Dejiny.
Ekumenická rada cirkví v Česko-Slovensku bola založená v roku 1955. Od roku 1993 pôsobí samostatne na Slovensku. S cirkvami v Česku naďalej spolupracuje.
Štruktúra a pôsobenie.
Najvyšším orgánom je Valné zhromaždenie. O smerovaní rozhoduje Riadiaci výbor. Hlavným predstaviteľom Ekumenickej rady je predseda, ktorým je v súčasnosti Mgr. Ivan Eľko, generálny biskup Evanjelickej cirkvi augsburského vyznania na Slovensku. Podpredsedom je Mgr. RNDr. Ján Szőllős, CSc., podpredseda Rady Bratskej jednoty baptistov v SR. Obaja boli zvolení do funkcie 27. marca 2019. Generálnym tajomníkom je od 2. januára 2008 Mgr. Ladislav Krpala.
V rámci ERC pôsobí niekoľko komisií
V roku 2001 sa ERC vedená svojim predsedom biskupom Júliom Filom podielala na príprave zmluvy medzi Slovenskou republikou a registrovanými cirkvami a náboženskými organizáciami. Biskup Filo navrhol spoločný postup cirkví. Prizvnaní boli aj nečlenovia ERC: Ústredný zväz židovských náboženských obcí v Slovenskej republike a Apoštolská cirkev. Zmluva bola uznesením č. 1186 z 19. 12. 2001 schválená Vládou SR.
Viktor Oskar Tilgner

Viktor Cyril Oskar Tilgner (* 25. október 1844, Bratislava – † 16. apríl 1896, Viedeň) bol sochár a portrétista nemeckej národnosti, pôsobiaci v Rakúsku.
Je hlavným predstaviteľom neobaroka v plastikách na viedenskej okružnej triede. Jeho "realistický akademizmus" bol ovplyvňovaný Hansom Makartom, hlavným predstaviteľom maliarstva tzv. epochy Ringstrasse, s ktorým navštívil v roku 1874 Taliansko. Popri tom mal sochár kontakty aj s Johannom Straußom a patril k umeleckému okruhu okolo grófa Karla Lanckoronskiho.
Pamiatka.
V bratislavskej Karlovej Vsi i vo Viedni (4. Bezirk) je po ňom pomenovaná ulica, Tilgnerstraße.
Externé odkazy.
[[Kategória:Narodenia v 1844]]
[[Kategória:Úmrtia v 1896]]
[[Kategória:Slovenskí sochári]]
[[Kategória:Rakúski sochári]]
[[Kategória:Osobnosti z Bratislavy]]
[[Kategória:Slovenskí maliari]]
[[Kategória:Rakúski maliari]]
[[Kategória:Slovenské osobnosti nemeckého pôvodu]]
[[Kategória:Absolventi Akadémie výtvarných umení vo Viedni]]
[[Kategória:Pochovaní na Viedenskom ústrednom cintoríne]]